Hector Servadac (suterot)

Hector Servadac tir stuvaf is taf berpot ke Jules Verne sanegayan bak 1877, tis tana karba ke Yona zultafa koyara nevatum.

 Vildeks 
Koe Jazaira, Hector Servadac redakik va kevlik goliker, i va Timascheff biptik. Wori lanmielon, bat toloy korik is konak tawavik don Palmiryn Rosette kotlaf tavesik gan taray drumoniyis va Tawava zo gelavad, i gan taray yestayas va abic irubasik isu alpoz isu lava. Tum moe koca remi tolda va int di gonexoner abdida mo Tawava rodimlapitir.

 Ruena watsa 
 Darkafa vestara ( watsa dere tisa ke Anamo Tael berpot );
 Zolonuca ke kocopafa vayara ( kan Palmyrin Rosette koredik );
 Beviara va vo ( yatera ke bopelaniktum kan vipka mal Gallia kal Tawava );
 Stuvafa klokara. Bat berpot tir tapaf koe grabomeem ke Jules Verne. Tici berpot, koredik dace nued kase bata stuva me tiyir klok. Etrak icde bat uum nope parmafa dulzeracka koe krent lapter.

 Yunkexa 
Konaka yunkexa va berpot, koe piskura ke 1877

 Dere rupel 
 Jules Verne' : Francavaf suterotik ( 1828-1877 )
 (fr) Hector Servadac, dene Wikisource'' 

 Vuestexa 


Hector Servadac
Hector Servadac
Hector Servadac
Hector Servadac
Hector Servadac

======================================================